Կարիքն ու ծանոթների խորհուրդը նրան բերում են Պրահա, որտեղ դառնում է առաջին սրճարանատերը՚(ՙՍՀ՚)։ Ի դեպ, չի բացառվում, որ Վիեննայի այդ ընկերը Հովհաննես Դեոդատն է լինում, ով առաջին սրճարանն է բացել Ավստրիայի մայրաքաղաքում։ Այդ մասին է վկայում նաեւ Մ.Բոուդակյանը. ՙԱյստեղ(Վիեննայում-խմբ.) նա ծանոթացել է իր հայրենակիցների հետ՝ Հովհաննես Դեոդատի հետ, որը 1666 թվականին գալով Վիեննա, 1685 թվականին այնտեղ բացել էր սրճարան։ Եվ մի այլ հայ էլ՝ Իսահակ դե Լուկան կամ Սահակ Լուկաշ կամ Լուկաշյանը, Երեւանից եկել էր Վիեննա եւ այնտեղ զբաղվել սուրճի, թեյի եւ այլ ուտեստեղենի վաճառքով՚։ 1703 կամ 1704 թվականներին վեց ամիս մնալով Վիեննայում Գեւորգ Դեոդատը որոշում է իր հայրենակիցների բիզնեսի հաջողությունը փորձել Հափսբուրգների կայսրության մի այլ մասում՝ Պրահայում։